28/11/2016 | Administración LocalMunicipal
Culleredo
Economía, Facenda e Réxime Interior
Anuncio de aprobación definitiva de modificación de ordenanzas fiscais n.º 2 (IVTM), n.º 15 (taxa depuración augas residuais) e n.º 21 (taxa ocupación terreos uso público por mesas, cadeiras, etc.)

O Pleno municipal, en sesión celebrada o día 29 de setembro de 2016, aprobou a modificación das Ordenanzas Fiscais para o ano 2017. Transcorridos os prazos de exposición pública sen presentarse alegación algunha, a modificación enténdese definitivamente aprobada, entrando en vigor o 1 de xaneiro de 2017, logo da publicación no Boletín Oficial da Provincia do texto da mesma, que é o seguinte: 1. Modificación do apartado 2 do artigo 2, bonificacións, da Ordenanza fiscal n.º 2, reguladora do imposto sobre vehículos de tracción mecánica, que pasará a ter a seguinte redacción: 2. En relación á incidencia da combustión do carburante empregado no medio ambiente, gozarán dunha bonificación do 25% na cuota do imposto, en función das características dos motores, sempre que cumpran as seguintes condicións e requisitos: a) Que se trate de vehículos eléctricos, ou b) Que se trate de vehículos híbridos (motor eléctrico-diesel ou eléctrico-gas) que estean homologados de fábrica, incorporando dispositivos catalizadores, axeitados á súa clase e modelo, que minimicen as emisións contaminantes, ou c) Que se trate de vehículos que utilicen como combustible biogás, gas natural comprimido, metano, metanol ou hidróxeno.2. Modificación dos artigos 1, 3, 5 e 6 da Ordenanza fiscal n.º 15, reguladora da taxa de depuración de augas residuais: 2.1. Modificación do artigo 1, feito impoñible, que pasará a ter a seguinte redacción: O feito impoñible da taxa está constituído pola prestación do servizo de recepción obrigatoria de depuración de augas residuais, realizado pola Sociedade EDAR BENS, S. A., como medio propio municipal, segundo acordo plenario de data 25 de abril de 2013.2.2. Modificación do artigo 3, cota tributaria, que pasará a ter a seguinte redacción: A cota tributaria determinarase mediante a suma dunha cantidade variable, resultante de multiplicar os m 3 de auga consumida e facturada pola cuota que corresponda de acordo co cadro que se achega, e unha cantidade fixa, por dispoñibilidade do servizo: A estes efectos, entenderase por uso doméstico, non doméstico e asimilable a doméstico o definido para tales conceptos polo artigo 2 da Lei 9/2010, de augas de Galicia.2.3. Modificación do artigo 5, xestión, que pasará a ter a seguinte redacción: O cobramento das cotas realizarase en liquidacións trimestrais, conxuntamente co da taxa pola prestación do servizo de abastecemento domiciliario de auga, sen que sexa necesaria a notificación das cotas sucesivas que se deriven da declaración de alta, sen prexuízo da remisión do recibo correspondente cos detalles da facturación. O censo de contribuíntes do primeiro trimestre aprobarase e exporase ao público para reclamacións dentro do primeiro semestre de cada exercicio económico servindo como notificación colectiva dos vencementos do exercicio. A explotación do servizo de depuración de augas residuais está encomendada á sociedade EDAR BENS S. A., como medio propio municipal. En virtude da potestade tarifaria do Concello e ao tratarse EDAR BENS S. A. dunha sociedade mercantil sometida ao réxime de dereito privado, a mesma percibirá, en concepto de prezo ou contraprestación do servizo que presta, as tarifas relativas aos servizos sinalados no artigo 3.º desta Ordenanza.2.4. Modificación do artigo 6, bonificación, engadindo un apartado denominado 6.2, denominado modulación da cuantía en función da capacidade económica e pasando a redacción anterior a englobarse nun apartado denominado 6.1. Bonificación a familias numerosas 6.1. Familias numerosas.6.1.1. As familias numerosas de categoría especial terán unha bonificación na taxa do 50% sobre os consumos comprendidos entre 30 e 60 m 3. As familias numerosas de categoría xeral terán unha bonificación na taxa do 50% sobre os consumos comprendidos entre 30 e 50 m 3.6.1.2. A bonificación só será aplicable á vivenda habitual do contribuínte.6.1.3. Os suxeitos pasivos que, cumprindo os requisitos establecidos no apartado anterior, pretendan obter a bonificación regulada neste apartado, deberán presentar unha solicitude antes do comezo do período impositivo en que se pretenda que comece a mesma. No caso de alta no servizo, a solicitude de bonificación presentarase conxuntamente coa solicitude de alta. Coa mesma deberá achegarse a seguinte documentación: a) Copia compulsada de título de familia numerosa expedido polo órgano competente. b) Certificado de empadroamento do titular da familia numerosa, referido á situación existente a 31 de decembro do ano inmediato anterior, na que consten os membros da unidade familiar que conviven no inmoble para o que se solicita bonificación.6.2. Modulación da cuantía en función da capacidade económica. Os cidadáns que se atopen en risco de exclusión, terán unha bonificación coas seguintes especificacións:  Aqueles suxeitos pasivos da taxa integrantes dunha unidade familiar na que todos os seus membros se atopen en situación de desemprego e non perciban ningún tipo de prestación, subsidio, prestación non contributiva ou axuda familiar do INEM, terán dereito a unha bonificación do 100% sobre o consumo de 150 litros ao día por cada persoa que resida na vivenda.  Aqueles suxeitos pasivos da taxa que sexan beneficiarios do RISGA, terán dereito a unha bonificación do 50% sobre o consumo de 150 litros ao día por cada persoa que resida na vivenda.  A acreditación de risco de exclusión realizarase mediante informe dos servizos sociais municipais, de acordo cos criterios establecidos no regulamento de acceso as prestacións económicas municipais de emerxencia para a inserción social, aprobado en sesión plenaria celebrada o 29 de agosto de 2013 e publicado no BOP 242 de 20 de decembro de 2013.  A bonificación só será aplicable á vivenda habitual do contribuínte.  Os suxeitos pasivos que, cumprindo os requisitos establecidos, pretendan obter a bonificación regulada neste apartado, deberán presentar unha solicitude antes do comezo do período impositivo en que se pretenda que comece a mesma. No caso de alta no servizo, a solicitude de bonificación presentarase conxuntamente coa solicitude de alta. Coa mesma deberá achegarse a documentación requirida no mencionada regulamento de acceso ás prestacións económicas municipais. No caso de que teñan concedida unha bonificación deste tipo para a taxa por distribución de auga, non necesitarán presentar a documentación que xa obre en poder da Administración para a solicitude de aquela.  A bonificación concedida terá efectos durante o ano natural no que se insta a súa concesión, debendo solicitarse a prórroga nos anos sucesivos, achegando a documentación que acredite que se seguen cumprindo os requisitos para a súa obtención. As prórrogas deberán ser solicitadas antes do 1 de xaneiro de ano para o que se solicite a bonificación.3. Modificación do apartado 3 do artigo 6, normas de xestión, da Ordenanza fiscal n.º 21, reguladora da taxa pola ocupación de terreos de uso público por mesas, cadeiras e elementos auxiliares con finalidade lucrativa, que pasará a ter a seguinte redacción: 3. A presentación da baixa terá efectos a partir do día primeiro do ano seguinte a aquel na que se presente, excepto nos casos de cese de actividade, nos que, previa comunicación ao Concello da baixa na actividade, o importe das cuotas prorratearase por trimestres naturais. Culleredo, 23 de novembro de 2016. O alcalde Julio Sacristán de Diego